Abstract


This paper examines the effect of creatine supplementation on different types of sports for different types of athletes. Furthermore it describes the metabolism of muscle cells and their structure and function. It explores and analyses the effect of creatine on some different types of sport. The paper contains an experiment, based on creatine supplementation. It’s including four persons, where two of them are consuming creatine over a period of 8 weeks, where one of them is not working out. The two other persons doesn’t consume creatine, one of them is working out. The result shows that creatine overall is a good supplementation if you work out. It is best to consume if your type of sport is based on anaerobic work. This study gives an overall impression of creatine as a supplementation. Last, it puts creatine in perspective to doping.

Indledning
Jeg har i mit studieretningsprojekt valgt at beskæftige mig med kreatin, idet biologi er mit hovedfag, og idræt er bifag. Jeg har valgt dette emne fordi jeg selv dyrker bodybuilding og  har indtaget kreatin før og følt det har haft positive virkninger. 
Jeg kan godt lide at læse om emner som kreatin og doping; ikke at der er nogen sammenhæng mellem disse, ligesom jeg tager skarpt afstand fra brug af anabole steroider og lignende præparater. Kroppens anatomi fascinerer mig, hvorfor det var naturligt at vælge dette emne. Min biologidel er hovedsageligt stofskiftet i muskelcellen, da dette indeholder meget kemi. Min idrætsdel er hovedsageligt det forsøg jeg har lavet. Min redegørelse for muskelcellen og vurdering/diskussion af kreatins virkning er begge fag linket sammen.
Problemstilling
Først ønskes en kort redegørelse for muskelcellens opbygning og funktion.

Gør derefter kort rede for energistofskiftet i muskelceller og med speciel fokus på kreatin´s rolle.
Med udgangspunkt i egne forsøg og artiklen “Does dietary creatine supplementation play a role in skeletal muscle metabolism and performance” af Casey og Greenhaff Am J Clin Nutr 2000 vol 72 pp 607-617, ønskes en diskussion/vurdering af kreatins rolle i forskellige idrætssammenhænge.
Muskelcellen
Ca. 40% af kroppens legemsvægt består af muskelceller. Musklerne består af 75% vand, 20% protein (især myoglobin, aktin og myosin) og de resterende 5% af glykogen, lipid, forskellige ioner og meget andet. Muskler består af væv, som er langstrakte celler, der har en særlig evne til at kunne kontrahere, altså trække sig sammen. Det er dette, som giver kroppen funktionen at kunne bevæge sig. Muskler er dog ikke nok til at kroppen kan bevæge sig. Knogler, led og sener er også nødvendige. Knoglerne for at forme og støtte kroppen, led som en forbindelse mellem knoglerne og sener for at fæstne musklerne til knoglerne. (1,2)
Der findes 3 forskellige typer af muskler: Glat muskulatur, hjertemuskulatur og tværstribet muskulatur. Her illustreres de forskellige karakteristika mellem muskeltyperne:
	
	Glat muskulatur
	Hjerte muskulatur
	Tværstribet muskulatur

	Mitochondrie antal
	Lille
	Meget stort
	Stort

	Nucleus antal
	1
	1
	Mange

	Celleform
	Tenformet
	Forgrenet
	Tenformet

	Struktur
	Ingen tværstribning
	Tværstribet
	Tværstribet

	Filamenter
	Myosin/aktin
	Myosin/aktin
	Myosin/aktin

	Cellesammenvoksninger
	Ja
	Ja
	Ingen

	Motorisk endeplads
	Ingen
	Ingen
	Til hver celle

	Ca++
	I intercellulær væsken
	I Sarcoplasmatisk Reticulum
	I Sarcoplasmatisk Reticulum

	Aktivering
	Celle til celle
	Celle til celle
	Motorisk endeplade

	Spontan kontraktion
	Ja
	Ja
	Ingen


Tabel 1. Viser en oversigt over karakteristika ved musklerne.

Tværstribet muskulaturs opbygning
Det som er interessant for min opgave og i særdeleshed mit forsøg, er den tværstribet muskulatur, hvilken jeg vil beskrive nærmere.
En muskel består af mange muskelceller. Disse muskelceller har alle en cellemembran bestående af hovedsageligt lipid og transportproteiner. En tværstribet muskelcelle har typisk en diameter på 0,01-0,1 mm og en længde på 1mm-30cm. Denne celle har som alle andre et cytoplasma. Dette er fyldt op med myofibriller. Disse myofibriller giver muskelcellen sin kontraktile
 egenskab. Udenom alle de myofibriller ligger en bræmme af cytoplasma, som indeholder mange kerner. Myofibrillerne består af endnu mindre tråde kaldet myofilamenter. Myofilamenterne er sammensat af sarkomerer, som i hver ende bliver afgrænset af en Z-linie, som holder sammen på aktinfilamenterne. Disse myofilamenter består af 3 proteiner: Aktin, Myosin og Z-linien. (1,2)

Figur 1. Viser Myosin, Aktin og Z-liniens opbygning. Det er ét sarkomer.

Som figuren her viser, er aktin det tynde protein, og myosin det tykke. Aktinet er fæstnet i Z-linien.  Myofibriller er sammensat af flere sarkomerer efter hinanden, hvilket gør, at myofibrillerne forkortes når sarkomererne forkortes. Dette gør, at hele muskelcellen sammentrækkes. Alle muskelceller indeholder et specifikt udviklet endoplasmatisk retikulum kaldet sarkoplasmatisk retikulum. Det ligger i muskelcellen som et slags rørsystem udenom fibrillerne. Der foregår ligesom i det endoplasmatiske retikulum også proteinsyntese, men specielt for det sarkoplasmatiske retikulum er, at det er fyldt med Ca++ (hvorfor der er det kommer senere). Et andet rørsystem kaldet T-systemet, går radiært imellem sarkomererne. Disse T-rør indkrænges fra overflademembranen og har derved forbindelse med extracellularrummet. I T-rørene er der en væske, som indeholder en masse ioner, deriblandt Na+, Ca++ og K+. Jeg kommer tilbage til hvorfor jeg specielt nævnte disse 3 grundstoffer. (2,3)

Figur 2. Tværsnit af en muskelcelle
Muskelcellens funktion

Her er et skema over inddelingen af muskelcellernes funktion.

	
	Glat muskulatur
	Hjerte muskulatur
	Tværstribet muskulatur

	Sammentrækningsrytme
	Langsom
	Hurtig
	Meget hurtig

	Styring
	Autonome nervesystem

	Autonome nervesystem
	Under viljens kontrol

	Findested
	I væggene i indre organer og blodkar
	I hjertets væg
	Udgør de muskler, der hovedsageligt fæstner sig til skelettet

	Kapillærer/mm²
	Ca. 100
	Ca. 6000
	Ca. 2000

	Træthed
	Trættes vanskeligt
	Trættes ikke
	Trættes ret let


Tabel 2. Viser en skematisk inddeling af de forskellige muskulaturer.

Når en muskelcelle skal aktiveres og trække sig sammen, er det nødvendigt, at denne bliver påvirket af en nerveimpuls fra et motorisk neuron, som findes i rygmarvens forhorn. 
Tværstribet muskulaturs funktion

Hos en tværstribet muskel ligger nervecellens udløber og selve muskelcellen meget tæt op ad hinanden, dette område kaldes den motoriske endeplade. Denne endeplade er bygget op på en specifik måde, da der ikke er direkte kontakt mellem den motoriske nervecelle og selve muskelcellen. En væskefyldt spalte adskiller dem. Den tværstribede muskelcelle får i modsætning til de glatte kun impulser fra ét motorisk neuron. (1,2)
Når den tværstribede muskel bliver aktiveret, sker dette ved, at en nerveimpuls ankommer til den motoriske endeplade fra axonet. Dette aktiverer vesiklerne, hvorefter der bliver udtømt acetylcholin
 fra disse vesikler i nerveenden, som ender i synapsekløften. Acetylcholinen sætter sig herefter på nogle receptorer på musklens cellemembran. Herefter bliver membranen i den motoriske endeplade permeabel
 for Na+ og K+. Na+ strømmer ind igennem membranen, ændres spændingen, og kort efter strømmer K+ ud gennem membranen. På denne måde bliver membranen depolariseret grundet et spændingsfald, hvilket breder sig til hele muskelcellens overflade. 

Figur 3. Viser hvordan den motoriske endeplade aktiveres.

Denne depolarisering forplanter sig hurtigt ved hjælp af T-systemet til hele muskelcellen, og herved påvirkes SR til at tømme sit indhold af Ca++ ind i sarkomererne. Dette får aktin- og myosinfilamenterne til at bevæge sig mellem hinanden via en kemisk reaktion. Resultatet er forkortet sarkomere og derved også hele muskelcellen. Dette kaldes sliding filament theory. Når denne påvirkning ophøres, vender musklen tilbage til afslappet længde. Disse processer kræver energi, hvilket musklen får i form af ATP (AdenosinTriFosfat). ATP udledes fra især mitochondrierne, hvilke der findes mange af i hver enkel muskelcelle. (2)
Energistofskiftet i muskelcellen
Muskelcellen skal bruge energi til at trække sig sammen, og når den skal tilbage i hvilelængden. Mennesket får sin energi ved at spise mad og drikke. Det kræver meget ATP for at myosin-aktin processen kan ske (De sammentrækkes). Det kræver også mange ATP-molekyler at få ”suget” Ca++ ind i SR igen og for genopbygningen af muskelcellemembranens hvilepotentiale. Dette er energikrævende, og derfor har mennesket brug for at få tilført energien igennem kosten. Muskelcellerne bruger ATP ved at spalte det til enten ADP eller AMP, henholdsvis mono- og difosfat, hvor fosfatmolekyler frigives. (2)
Der er 2 forskellige processer indenfor metabolismen
. Der er de kataboliske og de anaboliske. De anaboliske processer er det man kalder opbyggende, altså de opbygger muskelcellen. Et eksempel på dette er proteinsyntesen, hvilken er anabolisk. Den er energikrævende, og opbyggende. Den kataboliske proces, er den som skaffer energien til bl.a. de anaboliske processer. Ved nedbrydende processer brydes kemiske forbindelser og dette giver energi. (3)
Når man snakker tilførsel af energi til cellerne kan det foregå på 2 måder:

1) Aerob nedbrydning, sker hvis der er tilstrækkeligt med ilt tilstede. Et eksempel er iltning af glukose: C6H12O6 + 6 O2 + 38 ADP + 38 P → 6 CO2 + 6 H2O + 38 ATP
2) Anaerob nedbrydning, hvilket sker hvis der er iltmangel. 
Kroppens store ATP forbrug dækkes på følgende 3 måder:

1) Aerob nedbrydning af glukose og fedt over citronsyrecyklussen, hvilken foregår i mitochondrierne.

2) Ved hjælp af kreatinfosfat, som spaltes til ren kreatin og ADP(ATP.

3) Anaerob nedbrydning af glukose, som resulterer i dannelse af mælkesyre.

Dette forløber på et par tusindedele af et sekund, det er derfor vi mennesker kan bevæge os så hurtigt. Det skyldes, at de enzym-systemer der indgår i denne energi-proces er meget hurtige. (2)
Som beskrevet ovenfor, skal der energi til at en muskelcelle kan bevæge sig. Homo Sapiens
 er en heterotrof organisme, hvilket betyder, at vi primært skaffer energi fra oxidation af organiske stoffer. Vi skaffer altså energi i form af nedbrydning af organiske stoffer. Når organismer oxiderer organisk stof, kan dette ske på forskellige måder. Oxideres det organiske stof fuldkomment, og slutproduktet derved er CO2 og H2O, kaldes det respiration. Hvis det organiske stof ikke nedbrydes fuldkomment, men kun delvist, og derfor bliver til et andet organisk stof, kaldes det gæring. Der frigives energi af gæringsprocessen, men der frigives betydeligt mere ved fuldkommen oxidation, altså ved respiration. (3)
Nedbrydningen af næringsstoffer foregår inde i cellerne. Den brugbare energi i form af ATP opbevares derfor i mitochondrierne indtil den skal bruges. ATP dannes på denne måde ud fra nedbrydningen af de næringsstoffer, hvilket også sker i mitochondrierne. Denne proces er iltkrævende, den er altså aerob. Ilten transporteres til cellerne ved hjælp af blodet. 



Figur 4. Den kemiske struktur af ATP. 

Glykolysen
Jeg vil nu forklare punkt 1 med den aerobe nedbrydning af glukose og fedt. Som det ses af figur 4, består ATP af Ribose, adenin og 3 fosfat molekyler. Disse fosfat-bindinger er meget energirige.  Det er denne fosfat-binding, som spaltes og frigives, og ATP(ADP (AdenosinDiFosfat). Denne proces kaldes hydrolyse. For at forstå citronsyrecyklussen er det relevant at beskrive glykolysen, da denne starter citronsyrecyklussen. Det er den første proces i kulhydraternes metabolisme, og dens formål er at omdanne glukose til pyrodruesyre. Hvis man så derfor indtager eks. saccharose, som er et disaccharid, skal det spaltes fra disaccharid til monosaccharidet glukose. Dette gør nogle specifikke enzymer allerede inden det sendes ud til cellerne via blodbanen. Glykolysen er en anaerob proces, som foregår i cytoplasmaet. Den er også energigivende, men samtidig energikrævende. Den kræver 2 ATP molekyler til aktivering af glukosemolekylet, men giver til slut 4 ATP. Det er en proces over 9 trin, hvor glukose bliver spaltet blandt en masse enzymer og til sidst bliver til pyrodruesyre. Der er et enzym for hvert trin. Denne pyrodruesyre kan, som nævnt i punkt 3 på side 6, danne mælkesyre. Det sker således: Pyrodruesyre har en anion, der kaldes pyruvat. Glykolysen producerer 2 molekyler pyruvat for hvert glukose. Arbejder musklerne fortrinsvist anaerobt, vil disse pyruvat molekyler blive reduceret af NADH (Som også produceres i glykolysen) til laktat (Mælkesyre). Laktatet forsvinder ikke bare uden at kroppen får udnyttet den energi der er i mælkesyren (Samme princip med CO2 og H2O fra citronsyrecyklussen). Laktaten diffunderer ud gennem membranen på muskelcellen, og via blodbanen transporteres denne til aerobe væv, så som leveren eller hjertet. Her kan laktaten kataboliseres yderligere, hvormed energien i molekylet udnyttes, eller via glukoneogenese
 tilbagedannes til glukose. (4,5,11,13) 

Figur 5. Her ses glykolysen med slutproduktet pyruvat og laktat.

Citronsyrecyklus

Pyruvat er et stof, som indgår i citronsyrecyklussen. Citronsyrecyklussen, også kaldet krebs’ cyklus, er den centrale energigivende del af den aerobe oxidation. Det er altså primært denne, som danner energibærende molekyler ved at oxidere brudstykker af organiske molekyler. Dette pyruvat omdannes til Acetyl-CoA, som indgår i cyklussen. Via en række reaktioner omdannes denne pyrodruesyre til CO2, 1 ATP og 8 bundne H-atomer. CO2 afgives fra cellen, ATP benyttes til energi og det bundne H bliver viderebehandlet i elektrontransportkæden. (4,8,10)
Fedtsyrer

Krebs’ cyklus
 kan også sættes i gang på anden vis, som beskrevet i 1. punkt. Det er ved hjælp af fedt. Muskelceller kan også skaffe energi ved at nedbryde triglycerider. Disse triglycerider kan enten komme fra blodet eller fra cellens egne fedtlagre. Triglyceriderne bliver spaltet til glycerol og fedtsyrer, før de kan blive oxideret til H2 O og CO2. Respirationen med glycerol sættes i gang med, at det først bliver aktiveret af ATP og derefter oxideres videre til dihydroxyacetonefosfat, hvilket derefter kan indgå i glykolysen. (3)
Fedtsyrer dannes ud fra acetyl-CoA, denne acetyl-CoA indeholder 2 Carbon-atomer, så det vil fedtsyrer også i de fleste tilfælde indeholde. I det første led af respiration af fedtsyrer bliver de spaltet og oxideret til acetyl-CoA, som herefter indgår i citronsyrecyklussen. Men før dette kan ske, skal fedtsyrerne aktiveres. Det bliver de gjort i cytosolen
. Den efterfølgende oxidation og spaltning til acetyl-CoA kaldes β-oxidation og foregår i mitochondierne. (3)

Figur 6. Viser Citronsyrecyklus for fedtsyre.

Kreatinfosfat
Jeg vil nu forklare punkt 2 med kreatin nærmere. Kreatin er et protein, og som alle proteiner består det af aminosyrer. Kreatins kemiske navn er metylguanidineddikesyre. Kreatin udskilles gennem urinen som et andet stof kaldet kreatinin. Koncentrationen af denne i blodet kan give et godt indtryk af nyrefunktionen. (15) Som nævnt tidligere, skal muskelcellen bruge ATP til energidannelse i form af spaltning til ADP. En muskelcelle kan derfor opbruge sine ATP-lagre, hvis man f.eks. løfter tunge vægte, og disse bliver til ADP. Dette gør, at man som nævnt tidligere, skal have gendannet ATP fra ADP. Der foregår altså et energikredsløb. Muskelceller kan bl.a. gendanne ATP ved hjælp af kreatin. Det findes kun i tværstribede muskelceller, hvor det bidrager til en meget bedre og mere effektiv anaerob energiomsætning. (7,9) Kreatin har den egenskab at det kan binde fosfat, fordi den har en energirig binding. Herefter bliver det til kreatinfosfat (CP), som ses på figur 5. nedenfor. 
[image: image7.png]



Figur 7. Kemisk struktur af kreatinfosfat.

Kreatin ”opsnapper” de fosfat molekyler der er i cytoplasmaet. Kreatinfosfat er et mindre molekyle end ATP, og det fungerer som oplagrende transportør. Derefter kan ATP lagrene i form af mitochondrierne ”tage” det fosfate molekyle, og binde det til ADP. Måden dette sker på, er ved hjælp af et enzym kaldet kreatinkinase. Kreatinkinase har den egenskab at det kan katalysere omdannelse af kreatinfosfat og ADP til kreatin og ATP. (14) Kreatinfosfat er derved blevet til kreatin, som befinder sig frit i cytoplasmaet igen, og ADP er blevet til ATP. (12) Når muskelcellen er tilbage i hviletilstand, bliver der produceret mere ATP end muskelcellen reelt set har brug for, der bliver oplagret ATP i mitochondrierne. Noget af den overskydende ATP vil herefter bruges til ”genopladning” af kreatinfosfat, så muskelcellen er klar til at yde noget hårdt med det samme. Kreatinfosfat og ATP-lagrene opbruges efter kun 15-30 sekunder. En spurt fra 0-35km/t på 20 sec med hvilepuls kræver meget kreatinfosfat og ATP som er lagret. (3,4,6,9) Dette kommer jeg tilbage til senere. 
Kreatin som kosttilskud i forskellige idrætssammenhænge
Kreatin er i løbet af de senere år, siden starten af halvfemserne, blevet et meget anerkendt kosttilskud grundet dets veldokumenterede præstationsfremmende/muskelopbyggende effekt. Dette er der flere årsager til. Jeg vil i det følgende afsnit give et indblik i kreatins rolle i forskellige idrætssammenhænge; hvad indtagelse af kreatin betyder og til sidst kort perspektivere til dopingmidler. 

Kreatin er et stof som kroppen selv kan syntesere, men det kan også indtages igennem føden. F.eks. indeholder kød og fisk kreatin. Det er logisk nok, eftersom deres muskelceller også indeholder kreatin og kreatinfosfat, da de også er heterotrofe organismer. Som der står i artikel (9) Does dietary…. Side 607 ”In an average 70-kg adult, the total creatine pool in the body amounts to around 120 g” Som det fremgår her, har man ca. 120 gram kreatin i kroppen. Denne kan stige ved indtagelse af kreatin som kosttilskud. Det fås både på pilleform og i pulver. Der findes mange forskellige former for kreatin. Det mest normale og sandsynligvis også mest effektive, efter mange studier, er kreatin-fosfat-monohydrat. Blandt de andre former for kreatin kan nævnes: Kreatin-ethyl-ester, Kreatin-phosphat-ester, Tri-kreatin-phosphat og Kreatin-phosphat-malate. Man skal dog i træningssammenhæng/sportsudøvelse på eliteplan være påpasselig med disse stoffer, da der er fundet rester fra dopingmidler i nogle kreatinprodukter. Så står der videre i artiklen: ”this pool is subject to continuous degradation to creatinine, which is excreted in the urine at a rate of around 2 grams/day.” Man urinerer altså ca. 2 gram kreatin ud af kroppen hver dag. Det sker ved, at et syreanhydrid
(18) af kreatin kaldet kreatinin, som er et omdannelsesprodukt af kreatin, bliver udskilt fra cellerne til blodet og derefter til urinen via nyrerne. Kreatinindannelsen er jævn, hvilket koncentrationen i blodet også er. Det ses ved figur 6 i artikel (9). Dette betyder, at ved indtagelse af kreatin, bør man kunne opnå en højere kreatin koncentration i muskelcellerne. Kroppen bliver nødt til at kunne skaffe kreatin igen. Det gør den som nævnt tidligere ved kost eller ved at syntere det i leveren og pancreas, som det står i artikel (9) side 607: ”… and is endogenously synthesized by humans in the liver and pancreas…”(9,10,12) Kreatin har også den evne, at det kan binde mere væske til muskelcellen, hvilket gør, at muskelcellen vil vokse, og man vil tage mere på. Det ses også af figur 5 i (9). Når kreatinen indtages, og koncentrationen i organismen derfor er meget høj, sker der et drastisk fald i litervolumen af urin om dagen. 
Muskelcelletyper
Kreatin har forskellig rolle i forhold til de 2 forskellige former for muskelceller der findes i den tværstribede muskulatur. De er følgende:
1) Røde muskelceller, også kaldet ST-celler.

2) Hvide muskelceller, også kaldet FT-celler
.

Forskellen på disse to typer kan forklares meget enkelt. Hvis man tager en kylling som et eksempel, kan men let skelne mellem muskeltyperne. Brystkødet består overvejende af hvide muskelceller, hvor lårkødet overvejende er røde muskelceller. Groft sagt kan man, som det indgår i navnet, sige, at hvide muskelceller (FT) benyttes når noget hurtigt arbejde skal laves, altså hvis fuglen skal lette hurtigt. Det kræver hårdt, hurtigt muskelarbejde, mens de røde muskelceller anvendes til mindre hårdt arbejde som at gå rundt på jorden i langsomt tempo og lede efter føde, og derfor er de røde muskelceller (ST). Her ses et skema over forskellen mellem muskeltyperne. (2,16)
Tabel 3. Viser forskelle og ligheder mellem de 2 muskeltyper.

	
	Røde muskelceller (ST)
	Hvide muskelceller (FT)

	Mitochondrieantal
	Stort 
	Lille

	Aktivitet af oxidative enzymer
	Stor
	Lille

	Aktivitet af glykolytiske enzymer
	Lille 
	stor


	Triglyceridindhold
	Stort
	Lille

	Glykogenindhold
	Ingen forskel
	

	Antal kapillærer/m. fiber
	3-4
	2-3

	Myoglobinindhold
	Højt
	Lavt

	Kapacitet for frigørelse og genopsugning af Ca++
	Lille
	Stor

	Sammentræningshastighed
	Langsom
	Hurtig

	Kreatinkinase Aktivitet
	Lille
	Stor

	Udholdenhed
	Stor
	Lille

	Innervation
	Tonisk motorneuron
	Fasisk motorneuron


Som jeg understregede med fed, er det specielt kreatinkinase aktiviteten og udholdenheden af muskelcellerne jeg vil kigge på. Som nævnt tidligere er kreatinkinase det spaltningsenzym, der katalyserer kreatinfosfat. Hvis værdien af dette enzym er lavt i en muskelcelle, må det betyde, at kreatinindholdet også er lavt i den givne muskelcelle. Da ses det også, at udholdenheden tilsvarende er højere, da denne muskelcelle vil til en vis grad skaffe ATP på anden vis. (12) Som der står i Casey og Greenhaffs artikel side 608:”Type 1 (Hvide muskelceller) fibers are suited to aerobic energy production and are characterized by a high mitochondrial density … high myoglobin concentration.”
Dette betyder at de hvide muskelceller producerer ATP ved hjælp af den aerobe produktionsmetode, altså i mitochondrierne. Derfor er der også et højt indhold af myoglobin, som ligner meget hæmoglobin, og har den funktion at binde ilt i muskelcellen. Og ilt har ikke nogen sammenhæng med kreatin, da kreatin benyttes i anaerobe forhold. (4)

”Type IIx (Røde muskelceller) fibers are suited to anaerobic energy production and are characterized by a low mitochondrial density … high creatine phosphokinase activity …”
Her beskrives det så, at de røde muskelceller har i modsætning til de hvide, et lavt indhold af mitochondrier og et højt indhold af kreatinkinase. Dette betyder, at de altså har brug for at skaffe ATP via anaerobe processer som glykolysen og kreatinfosfat. Disse uddrag fra artiklen beskriver alt det jeg lige har indsat i skemaet. Altså at der er stor forskel på hvilke muskeltyper det er man benytter set i forhold til kreatin og kreatin som kosttilskud. (9,12)
Dette har en indflydelse på hvilke sportsatleter der får mest ud af kreatin som kosttilskud. En cykelrytter har af denne grund ikke specielt brug for kreatin, da hans præstation er resultatet af lang tids arbejde. En etape i et cykelløb varer ca. 3-5 timer, hvilket betyder, at en cykelrytter skal præstere over længere tid. Det er for ham derfor relevant at ”skaffe” sig så mange røde blodlegemer som muligt, da disse indeholder en stor koncentration af stoffet hæmoglobin, som har den egenskab at binde ilt. Det er derfor også relevant for ham, at træne for at få så mange røde muskelceller som muligt, da det som bekendt er disse, som er meget udholdende. Det vil sige, at de har et lavt indhold af kreatin, og da en cykelrytter skal have tilført ATP jævnt over meget lang tid, er det den aerobe proces han skaffer det fra. Det samme gælder eksempelvis triatlon udøvere, eller maraton løbere osv. Men hvis nu cykelrytteren ikke yder sit maksimale konstant, men derimod sætter sig op på cyklen og holder et konstant middeltempo, vil hans iltoptagelse de første 3 minutter stige, som den også vil hvis han yder maksimalt arbejde, men den vil derimod blive mere stabil efter 3 min.. (19) Dette skyldes, at hans iltdeficit
 så småt er begyndt at blive udlignet. Når hans arbejde så stoppes, vil han efter ca. 3 min opleve det der hedder iltgæld. Det vil sige, at han efter arbejdet er ophørt, opnår en iltoptagelse der er nær hvileoptagelsen. Kreatin har en mindre indflydelse på atleter som: Stærkmænd, cykelryttere, maratonløbere, triatleter, håndboldspillere, fodboldspillere og andre atleter der præsterer over længere tid. Som det ses af figuren nedenunder, vil en sportsudøver der præstere længere tids konstant meget hårdt arbejde skaffe ATP fra respiration og glykolysen, ikke ATP-lagrene og kreatinfosfat. (19)

Figur 8. Viser hvilke energiproducerende systemer der anvendes ved forskellige arbejdstider.

Kreatin kan derimod have en meget stor effekt på eksempelvis 100 meter løbere. De skal nemlig kun præstere i omkring 10-12 sekunder, hvorfor kreatin spiller en stor rolle. For dem gælder det samme princip som når kyllingen skal lette. De yder deres maksimale over en meget kort periode, og det er her de hvide muskelceller ”overtager”. Da den aerobe proces er en ”langsomt” startende proces, som først rigtig leverer ATP efter omkring 20-30 sekunder, kan denne ikke benyttes i 100-meter løberens sted. Det kan kreatin til gengæld, da denne som nævnt tidligere, er basis for den anaerobe metabolisme. Derfor kan en øget koncentration af kreatin i blodet medføre en hurtigere tid for 100-meter løberen,der oplever forøget udholdenhed før glykolysen begynder at producere mælkesyre og han derefter  ”syrer til”. Laktatproduktionen stiger først meget efter ca. 10 sekunder, hvilket ses på figuren nedenunder. 

Figur 9. Viser laktat produktionen, koncentrationen af ATP og kreatinfosfat i forhold til arbejde i tid(Sekunder)

En 100-meterløber skaffer sin energi fra ATP-lagrene i mitochondrierne og kreatinfosfat, hvorimod en cykelrytter skaffer ATP fra respiration og glykolyse. 
Kreatin har den største indflydelse på anaerobe atleter. Det er atleter som eksempelvis: Styrkeløftere, vægtløftere, sprintere, kuglestødere, 100-meter svømmere og andre.

Kreatin som restitutionsmiddel


Man kan skelne mellem flere former for restitution. Normalt opfatter man restitutionstiden den tid det tager kroppen at gendanne sine energidepoter vha. glykogen og skiller sig af med mælkesyre og andre stoffer. Denne periode varierer meget, alt efter hvilken træning kroppen er udsat for. Der er kreatin overflødigt. Men hvis man snakker om restitution som værende pausen mellem intervaltræning i eks. Styrketræning, bodybuilding eller intervalløb, så har kreatin en stor effekt. Kreatin hjælper i pauserne med at gendanne ATP, hvorefter muskulaturen vil være hurtigere klar til at tage en sprint mere eller løfte et sæt mere. Dette gælder hvis man har lavet et kort stykke arbejde, tager en pause og fortsætter.
Mit eget forsøg
Man kan ud fra mit forsøg se, at kreatin har en indflydelse. Der er visse fejlkilder, men alt taget i betragtning, ser det meget fornuftigt ud. Jeg har sammenlignet mine resultater med bogen (17), og mine resultater stemmer overraskende nok nogenlunde overens med det kontrollerede forsøg lavet i den bog. Det forsøg der er lavet i bogen omfatter 40 personer. De var alle på samme diæt, samme program, og der var placebo og kontrol i form af nogen, der indtog kulhydrat og protein ved siden af kreatin. (17 side 16-24 står resultaterne). Specielt synes jeg det er spændende at se, at kreatinen ifølge mit forsøg har haft en væsentlig indvirking. Forsøgsperson 2 tog ca. 0,8 kg på, hvor person nr. 1 kun tog 0,6 kg på. Forsøgsperson 4 tog 2,2 kg på, hvor person nummer 3 tog 1,2 kg på. Dette kan skyldes væskeophobning i kroppen, men det kan også skyldes en større muskelstyrke og derfor større muskelkapacitet. Hvis man kigger på figur 9 i (9) ses det også, at kreatin koncentrationen i muckelcellerne stiger hvis man samtidig træner, set i forhold til at indtage kreatin uden at træne. Dette kan man reelt set ikke se i mit forsøg, da det skal måles med blodprøver, hvor man bl.a. kan måle koncentrationen af kreatinkinase i blodet.

Kreatins virkning kommer også til udslag i armenes mål. Person 2 har fået en større overarm, hvor person nummer 1 ikke har haft nogen ændring. Person 4 har også ”gainet” mere på armen end person 3, på trods af at hans arm er større. Grunden til, at der siges på trods af, er at det bliver sværere og sværere at gaine meget på kort tid, jo større man bliver. Dette skyldes kroppen på et tidspunkt er ved at ramme det man indenfor bodybuildingverdenen kalder ”den genetiske mur”. Det er, når man nærmest sidder fast og har svært ved at blive større. Så bodybuildingmæssigt ser resultaterne nogenlunde ud. Dog er der visse udsving i muskelmassen ved lårene og brystmålet hos de ikke trænede, men det skyldes højest sandsynligt fejlkilder.


Styrkemæssigt er resultaterne lidt anderledes. Der er ikke stor forskel på de utrænede rent styrkemæssigt. Det er dog bemærkelsesværdigt at forsøgsperson 4 har haft meget større fremgang i rows end nummer 3. Det samme er gældende i squat 1RM, men da det ikke er tilfældet i 5 RM, virker det underligt. Dette skyldes højest sandsynligt fejlkilder. Men set over det hele, har kreatinen haft en god effekt styrkemæssigt på person 4 der træner i forhold til person 3. Forsøgsperson 2 er også blevet en del stærkere set i forhold til person 1, her er bænkpres 5 RM bemærkelsesværdigt, da person 1 ikke er steget, men person 2 er steget over 10 %. Kreatinen har dog haft sin effekt.
Teoretisk set burde kreatinen ikke have den store effekt på 1 RM, da denne arbejdsproces tager maksimalt 5 sekunder. Lageret af ATP i mitochondrierne er stort nok til at dække det arbejde. Men på 5 RM burde der være en væsentlig forskel, også på de utrænede. Bogen (17) og figur 8 og 9 i min opgave viser også dette. At når man når op på de 5-15 repetitioner har kreatin en større virkning end ved 1-5 repetitioner. De to utrænede forsøgspersoner har ingen mærkværdig forskel. Jeg tror, det har noget at gøre med de mange fejlkilder.
Kreatin har stadig en effekt på cykelryttere og fodboldspillere m.m.
Kreatin kan dog stadig være nyttigt for cykelryttere. Det kan det grundet det er bevist (12,20), at kreatin ikke kun har en effekt på den anaerobe proces. Kreatin har også en anabolsk effekt, altså det kan på længere sigt styrke muskelceller og øge muskelmassen. Dette vil være en fordel for cykelryttere, da en større muskelcelle vil mene flere muskelfibre, og derved flere mitochondrier, som igen resultere i større ATP produktion. Det giver også cykelrytteren større kraft, hvilket gør, at han træder hårdere i pedalerne og derved cykler hurtigere. Jeg tror, at det samme var i Zidanes situation (Artikel i opgaveformuleringen). Han brugte kreatin som et muskelopbyggende middel, og som jeg beskrev tidligere, et restituerende middel. Det nævner han også selv. ”- Det er nyttigt, og jeg behøvede det for at kunne spille 70 kampe per sæson, lød Zidanes egen vurdering..”
Hvorfor han siger dette er lidt svært for mig at forstå. Det kan være fordi han havde hårdt brug for restitution, men kreatin har ikke så stor indflydelse på restitution på længere sigt. Som jeg beskrev tidligere, er det mest ideelt til kortvarig restitution. Men det kan være han havde brug for muskelopbygning og en kortvarig restitution. For på en fodboldbane står man stille engang i mellem i 5-10 sekunder. Der kan kreatin være meget nyttigt. Det kan det ikke i en cykelrytter, triatlon- eller maratonløbers sted, da deres muskler arbejder kontant uden perioder med restitution.
Dosering af kreatin

Der er også forskellige metoder at indtage kreatin på. Som afsnittet på side 613 ”Supplementation strategies”  i artikel (9) beskriver, er der primært to metoder.

 Den ene er at tage det over måske 8 uger med 2-5 g/dagen. Den anden er at køre en loading fase med 20-30 g/dagen efterfulgt af de 2-5 g/dagen. Der er også lavet studier på (20), som viser, at kreatin taget med konstant dosis over de 8 uger har en fordel. Det tager kroppen længere tid at opnå en høj koncentration af kreatin i muskelcellerne, men i de fleste tilfælde viser deres studier, at kreatin koncentrationen er den højeste i slutningen af perioden. (9,20,22)

Som der står i artiklen: ”It is also evident from this study that consumption of a small maintenance dose of 2g/d after the initial loading fase will maintain a high total creatine concentration in the muscle for a period of 28 days.”  Denne metode var den vi benyttede i forsøget, hvor man altså først kører en såkaldt loading fase, det vil sige man kører 20-30 gram om dagen i 5-7 dage, for herefter at falde ned på 2-5 g/dagen. Teorien bag dette er at give kroppen et kreatin ”chok” så at sige, for derefter at bevare den høje koncentration af kreatin ved at indtage de 2-5 gram, som man ca. urinerer den anden vej via kreatinin. Det ses også af figur 7 på side 613 i artiklen. Det kan være en god ide, at efter endt cyklus af kreatin, at holde en måneds pause. Dette skyldes, at kroppen som nævnt tidligere selv producerer kreatin. Denne produktion vil i perioden hvor man indtager kreatin falde. Så for at gendanne den optimale egenproduktion, anbefales det at holde en pause. (9,20)
Timingen af kreatinindtag


Timingen af kreatinindtaget er ikke så væsentligt, men det kan stadig have en effekt. Det er bedst at indtage kreatin lige efter endt træning, da dette medvirker til bedre restitution og optagelsen er bedre på dette tidspunkt. Dette tidspunkt er også der, hvor man normalt(burde) indtage en større mængde hurtig-optagelige kulhydrater i form af monosaccharider. Det har en effekt på optagelsen af kreatin i muskelcellerne, da man vil få et stort insulin-spike ved indtagelse af kulhydraterne. Frigørelsen af insulin ”booster” optagelsen af kreatin positivt.
Perspektivering til dopingmidler
Jeg kan ud fra dette lave en lille delkonklusion og perspektivering til doping. En cykelrytter vil klart få mere ud af doping end kreatin, da kreatin mest er for folk der skal præstere noget på under 3 min. Et hormon som EPO (Erytropoietin) er langt bedre for cykelryttere. Dette produceres normalt i nyrerne, og det er med til at lave flere blodlegemer, hvilket som nævnt tidligere, giver bedre iltforhold. (21)
”Det at kreatin har en anabol (muskelopbyggende), på linje med anabole steroider, har fået idrætsledere og idrætsforskere til at anbefale at kreatin sættes på dopinglisten.”

Dette citat kobler jeg sammen med, at kreatin rent faktisk er ulovligt i visse lande. Deriblandt Frankrig, som det fremgår af artiklen med Zidane. Som der står, er Zidane folkehelt i Frankrig, men det er diskuteret meget, om det er etisk korrekt, at han samt alle andre sportsstjerner, skal have lov til at indtage kreatin. Jeg synes personligt det er helt i orden. Der har ingen beviser været for at kreatin kan være skadeligt for kroppen. Det er bevist, at kreatin i meget store doser kan give dårlig mave/diarré, det er det eneste. Og så kan man stoppe egenproduktionen, men denne genoptages ved endt indtagelse. Og jeg forstår doping som noget, der har en positiv effekt på noget, men med store bivirkninger andre steder. Som der også står i artiklen med Zidane: ”Kreatin er ikke på lOC’s liste over forbudte dopingmidler..” Derfor synes jeg også det er helt i orden og etisk korrekt, at Zidane indtager kreatin.

Sammenligner man kreatin med andre anabolske steroider som HGH (Human Growth Hormone), testosteron og dianabol(Kemisk fremstillet), har den en meget svag anabolsk effekt. Disse 3 nævnte steroider er skadelige for kroppen, selv i mindre doser. Konsekvenserne af disse kan være fatale, derfor er de på dopinglisten. Det samme er EPO og andre bloddopingmidler.

Konklusion


Kreatin er den væsentligste del af den anaerobe metabolisme. Muskelceller kan inddeles i 2 forskellige grupper, røde og hvide muskelceller. Det har en stor indflydelse på kreatin hvilken af disse muskeltyper man benytter mest. Kreatin har den bedste effekt på hvide muskelceller, dem vi forstår som hurtige.
Kreatin er 100% sikkert kommet for at blive, og det er efterhånden en af de mest anerkendte kosttilskud på markedet i dag. Kreatin har en forskellig rolle i forskellige idrætssammenhænge, men kreatin er effektivt for alle at indtage, da der ikke er påvist nogen skadelige effekter. Det er nærmest obligatorisk for en 100-meterløber og andre anaerobe atleter at indtage ekstra kreatin, hvorimod det ikke har så stor indflydelse på fodboldspillere, cykelryttere og aerobe atleter generelt. 

Mit eget forsøgs resultater er jeg selv godt tilfreds med. De stemmer nogenlunde overens med andre lignende forsøg jeg har kigget på. Mit formål og min hypotese er accepteret, og ud fra artiklen (9), vil jeg godt kunne konkludere, at kreatin har en positiv effekt på både styrken, muskelmassen og restitutionstiden. Derfor mener jeg, at det er relevant for enhver idrætsudøver at indtage kreatin, uanset om man er 100 meter løber eller 20 km løber, da dette vil hjælpe ham/hende positivt til bedre resultater. Man skal også huske på, at kreatin er 100% harmløst, dog således, at det bør indgå i et naturligt samspil med en sund og varieret kost og kun indtages i doser, der modsvarer éns aktuelle træningssituation.

Skrevet af Thomas Steve Christensen

3.w Gladsaxe Gymnasium
Bilag: 
Indledning: Jeg har til mit projekt lavet et forsøg omkring kreatin set i forhold til bodybuilding og styrketræning. Til mit forsøg bidrog 4 personer. 1. gruppe indeholder 2 som træner og har trænet i lige lang tid. 2. gruppe indeholder 2 som ikke træner og aldrig har trænet. I hver gruppe indtog den ene af forsøgspersonerne. Forsøget strakte sig ud over en periode på 8 uger. Personerne var alle i samme aldersgruppe, 18-19 år, og vigtigt at sige er også at alle var af hankøn. 
Formål: Jeg vil finde ud af om kreatin har nogen indflydelse på henholdsvis bodybuilding og styrketræning, og i givet fald, hvilken? Det er vigtigt at skelne mellem bodybuilding og styrketræning, da der er verden til forskel her. Og er det noget som kan anbefales idrætsudøvere?
Hypotese: Min hypotese er, at der vil være en forskel på såvel muskelvækst som styrke på de givne personer. Jeg tror personerne der indtager kreatin opnår bedre resultater end dem der undlader. Jeg tror også, at kreatin vil have en større indflydelse på personerne der træner set i forhold til dem som ikke træner. Forskere har anslået (Hvilket også står på min beholder med kreatin) at kreatin kan give en person helt op til 10% større ydeevne. Det anslås at give et sted mellem 5-10%. (6,20)
Materialer: Jeg har til forsøget kun benyttet: 

· Et vægtcenter til de 2 træningspersoner.
· Et målebånd.

· En vægt.

· 770 gram kreatin. (Har 2 beholdere med 500 gram i hver)
Fremgangsmåde: Først instruerede jeg de givne personer i hvordan det kom til at forløbe. Derefter gav jeg min ene kammerat, som ikke trænede, kreatin. Da jeg selv var den anden forsøgsperson der trænede og indtog kreatin, beholdt jeg resten selv. Derefter målte jeg forsøgspersonerne rundt om låret, brystet og overarmen. Jeg vejede dem også hver i sær, og så målte jeg deres styrke i de 3 basisøvelser (Øvelser som rammer flere større muskelgrupper): squat (For primært lårene, sekundært lænden og læggene), bænkpres (for primært bryst, sekundært skulder og tricep) med stang og ”cable seated row” (For primært den øvre rygmuskulatur, sekundært bicep og skulder).

Øvelserne ses her:

Cable seated row: http://www.exrx.net/WeightExercises/BackGeneral/CBSeatedRow.html 
Squat: http://www.exrx.net/WeightExercises/Quadriceps/BBFullSquat.html 
Bænkpres BB(Barbell): http://www.exrx.net/WeightExercises/PectoralSternal/BBBenchPress.html 
Styrken blev målt i henholdsvis 1 RM (Repetition max, det man løfter maksimalt) og 5 RM. 
Det er specielt vigtigt at nævne, at grunden til at jeg både valgte at måle personernes styrke i 3 udvalgte øvelser, og deres kropsmål var, at jeg i mit forsøg både anskuede bodybuilding og styrketræning. Styrketræningsdelen var, hvor stærke personerne var i de 3 øvelser, bodybuildingdelen var deres kropsmål og vægt. Jeg ville også gerne have målt fedtprocenten, men jeg havde ingen caliper.

Herefter indtog den anden forsøgsperson og jeg først 20 gram kreatin over 7 dage, efterfulgt af 5 gram over 7 uger. Hvorfor vi indtog 20 gram i den første uge ses i min opgave. Efter de 8 uger blev styrken målt og vores kropsmål taget. 
Resultater: Alle RM er angivet i kg.
Forsøgsperson 1: Nicolai;                    2: Tim;                        3: Troels;                     4:Thomas
	Skema inden forsøget starter.
	Forsøgsperson 1 (Utrænet uden kreatin)
	Forsøgsperson 2 (Utrænet med kreatin)
	Forsøgsperson 3 (Trænet uden kreatin)
	Forsøgsperson 4 (Trænet med kreatin)

	Vægt i kg:
	73,2
	75,6
	92,0
	94,2

	Overarm i cm:
	31,4
	33,0
	37,2
	42,1

	Lår i cm:
	55,6
	58,9
	66,1
	64,9

	Bryst i cm:
	87,2
	91,0
	99,7
	112,7

	1 RM bænkpres:
	47,5
	60
	90
	107,5

	5 RM bænkpres:
	40
	47,5
	75
	92,5

	1 RM squat:
	55
	67,5
	120
	145

	5 RM squat:
	45
	50
	102,5
	120

	1 RM rows:
	65
	65
	85
	110

	5 RM rows:
	50
	55
	70
	90


	Skema efter forsøget er endt.
	Forsøgsperson 1 (Utrænet uden kreatin)
	Forsøgsperson 2 (Utrænet med kreatin)
	Forsøgsperson 3 (Trænet uden kreatin)
	Forsøgsperson 4 (Trænet med kreatin)

	Vægt:
	73,8 (+0,6 kg)
	76,4 (+0,8kg)
	93,2 (+1,2kg)
	96,4 (+2,2kg)

	Overarm i cm:
	31,4(+0,0)
	33,3(+0,3)
	38,7(+1,5)
	43,8(+1,7)

	Lår i cm:
	55,7(+2,1)
	58,8(-0,1)
	67,1(+1,0)
	65,5(+0,6)

	Bryst i cm:
	89,1(+1,9)
	91,3(+0,3)
	101,3(+1,6)
	116,1(+3,4)

	1 RM bænkpres:
	50(+2,5kg)
	62,5(+2,5kg)
	95(+5,0kg)
	112,5(+5,0kg)

	5 RM bænkpres:
	40(+0,0kg)
	52,5(+5,0kg)
	77,5(+2,5kg)
	97,5(+5,0kg)

	1 RM squat:
	57,5(+2,5kg)
	67,5(+0,0kg)
	125(+5,0kg)
	155(+10,0kg)

	5 RM squat:
	45(+0,0kg)
	52,5(+2,5kg)
	107,5(+5,0kg)
	120(+0,0)

	1 RM rows:
	65(+0,0kg)
	67,5(+2,5kg)
	87,5(+2,5kg)
	120(+10,0kg)


	5 RM rows:
	52,5(+2,5kg)
	55(+0,0kg)
	77,5(+7,5kg)
	97,5(+7,5kg)


Diskussion og analyse: Se mit afsnit i min opgave.
Fejlkilder: Fejlkilder er det der er flest af ved mit forsøg. For det første var min målgruppe meget lille. 4 personer var reelt set ikke nok til at kunne dokumentere en given effekt eller udeblivelse af samme. Det kan give en et indblik i hvordan det muligvis forholder sig, men ikke noget fast. Der var heller ingen kontrol a lá placebo eller noget.

Vi havde langt fra samme kost, hvilken har stor betydning for træning, styrke og vækst. Kost er alfa omega når man snakker bodybuilding og styrketræning. Det er vigtigt at have en god og varieret kost, altså have de rigtige forhold mellem kulhydrater, lipider og proteiner. Disse 3 næringsstoffer er kostens bestanddele. Det er også vigtigt hvilke proteiner, kulhydrater og fedtstoffer man indtager. Der er stor forskel på mange af dem og deres indflydelse på kroppen og træningen.
Genetikken er også en mulig fejlkilde. Og det vil den altid være, selv i større og mere kontrollerede forsøg. Træning er meget genetisk baseret. Nogle har så at sige bare ”talent” indenfor det, andre har ikke. Mennesker har alle individuel måde at respondere på hypertrofi, som der bekendt bliver dannet ved træning. Der findes heller ikke noget ”ideelt” program indenfor bodybuilding eller styrketræning. Det er forskelligt hvordan folk reagerer på det, igen med baggrund i, hvordan netop den enkelte er genetisk sammensat. 

Der er også stor forskel i hormonproduktionen, hvilken også spiller en stor rolle for muskelvæksten og styrken. Den er også genetisk baseret. Selv kreatin-responsen er der meget stor forskel på. Der er stor forskel på hvordan kreatin virker for mennesker. Forskere anslår 20% af befolkningen til at være det man kalder ”non-responders”. Det betyder altså, at ekstra indtagelse af kreatin slet ingen indflydelse har på dem. Havde en af os to som indtog kreatin været non-responders, havde resultaterne været meget mere upræcise.
Nogle af de mindre fejlkilder er hvor stor en vilje man har i sin træning og hvor meget man presser sig selv, og hvor meget man får sovet og hvor meget man laver i løbet af en dag. Om man er aktiv eller sidder og ser tv. Ens miljø spiller en væsentlig rolle i sådanne forsøg.

Det betyder også meget for os som træner, hvor ofte vi træner og hvordan vi træner. Spørgsmålet er om vi tager 5 gentagelse af 5 sæt, 8 gentagelser af 4 sæt eller 10 gentagelser af 3 sæt. Mulighederne er mange, og øvelserne er tilsvarende mange. Og os to som træner kører og kørte ikke samme træningsmetode eller program.
Konklusion: Se min konklusion i opgaven.
� Evnen til at trække sig sammen og vice versa.


� Det autonome nervesystem er det system vi ikke selv kan kontrollere. Det er underdelt i 2 systemer, det sympatiske og det parasympatiske nervesystem.


� Acetylcholin er et transmitterstof (neurohormon).


� Andet ord for gennemtrængelig


� Andet ord for stofskifte


� Andet ord for mennesket.


� Glukoneogenese er dannelse af nyt glukose i leveren fra stofferne: Glycerol, Pyruvat, Laktat og Aminosyrer.


� Krebs’ cyklus er et andet ord for citronsyrecyklus. Stammer fra opdageren, som hed netop Krebs.


� Cytosol er den vandige opløsning af molekyler som cellens organeller flyder rundt i. Kaldes også cellesaft. (4)


� Et syreanhydrid er et organisk stof, hvor to acylgrupper er bundet sammen ved hjælp af et oxygenatom.


� ST står for Slow Twitch.


� FT står for Fast Twitch.


� Deficit betyder underskud. Han er altså i iltunderskud.


� Jeg ville ikke gå højere, da maskinen normalt kun går til 100kg.





� Taget fra bogen Livet Skal Leves 3, rev. Udg., Preben Lund Mathiasen mf. Nucleus Side 7


� � HYPERLINK "http://nora.tams.person.emu.dk/Muskelcellen.doc" ��http://nora.tams.person.emu.dk/Muskelcellen.doc� 


� � HYPERLINK "http://nora.tams.person.emu.dk/Muskelcellen.doc" ��http://nora.tams.person.emu.dk/Muskelcellen.doc� 


� Taget fra bogen Livet Skal Leves 3, rev. Udg., Preben Lund Mathiasen mf. Nucleus Side 7


� Lavet selv i paint.


� Taget fra bogen Livet Skal Leves 3, rev. Udg., Preben Lund Mathiasen mf. Nucleus Side 10


� � HYPERLINK "http://da.wikipedia.org/wiki/ATP_%28kemi%29" ��http://da.wikipedia.org/wiki/ATP_%28kemi%29� 


� � HYPERLINK "http://www.solroed-gym.dk/bogtw/newpage16.htm" ��http://www.solroed-gym.dk/bogtw/newpage16.htm� 


� � HYPERLINK "http://www.solroed-gym.dk/bogtw/newpage16.htm" ��http://www.solroed-gym.dk/bogtw/newpage16.htm� 


� � HYPERLINK "http://www.steve.gb.com/images/molecules/amino_acids/creatine_phosphate.png" ��http://www.steve.gb.com/images/molecules/amino_acids/creatine_phosphate.png� 


� Taget fra bogen Livet Skal Leves 3, rev. Udg., Preben Lund Mathiasen mf. Nucleus Side 13


� Taget fra bogen Idræt, teori og træning 2. udg af Lars H. Nielsen og Troels Wolf, systime, side 73


� Taget fra bogen Idræt, teori og træning 2. udg af Lars H. Nielsen og Troels Wolf, systime, side 71


� Citat fra: � HYPERLINK "http://home6.inet.tele.dk/ultraman/kos007.html" ��http://home6.inet.tele.dk/ultraman/kos007.html� 

